La baixada infantil i les mascletaes nocturnes protagonitzen el 14 d’agost a Burjassot
2025-07-24

La pólvora serà la protagonista indiscutible del dia 14 d’agost en les festes patronals de Burjassot. Els actes programats per la Regidoria de Festes, dirigida per Manuel Perez Menero, al costat de la Clavaria de Sant Roc 2024 entren en la seua recta final i la pólvora i la tradició no faltaran el 14 d’agost.

Comptant amb la col·laboració de la Penya El Coet, la vesprada festiva començarà a les 20.00 hores amb el volteig de campanes i el tret de les 21 salves en honor a la Mare de Déu de l’Assumpció. Uns minuts més tard, sobre les 20.05 hores serà la benedicció de les canyes, que tindrà lloc en l’Ermita de Sant Roc, pas previ per a donar inici a la baixada infantil; baixada que a les 20.30 hores donarà principi pel recorregut habitual, fins a arribar a la Plaça de l’Ajuntament on tindrà lloc la rodà infantil. Després d’esta, tots els participants es dirigiran a la Parròquia de Sant Miquel on el Sant descansarà fins al dia 16 d’agost.

En la matinada del 14 al 15 d’agost, tindran lloc també les mascletaes nocturnes. A les 00.00 hores, tindrà lloc el primer dels trets en els voltants del Centre Socioeducatiu Díaz Pintado i, després d’este, sobre les 00.45 hores, es dispararà el segon en l’aparcament de Les Palmeres.

En finalitzar tots dos trets, sobre les 01.00 hores, serà la Coetà organitzada per la Penya El Coet en la zona del Centre de Salut d’Especialitats. En el mateix punt, al costat del Mercat Municipal l’Almara, a les 01.30 hores serà la Festa Remember Eivissa 2000s amb el DJ Iván Granero, patrocinat per la Clavaria de Sant Roc 2024.